Document ID: /roh_data/filtered/Billingualer_Corpus_interleaved-de-rm.jsonl.gz/1309

This is a text translated from German to Rumantsch Grischun.
Bevölkerungsperspektive 2030 für Graubünden

Die Bevölkerung im Kanton Graubünden bleibt in den nächsten zwei Jahrzehnten nahezu stabil. Sie wächst bis ins Jahr 2030 nur sehr geringfügig auf rund 191'000 Einwohner an, was einer leichten Zunahme von knapp zwei Prozent entspricht. Dies geht aus einem Bericht von Wüest und Partner hervor, welcher im Auftrag des Kantons Graubünden erstellt wurde.

Das verwendete Prognosemodell von Wüest & Partner ist speziell auf die spezifischen kantonalen Gegebenheiten ausgerichtet. So wurde insbesondere die unterschiedliche Entwicklungsdynamik in den einzelnen Gemeinden sowie Tourismus- und Zweitwohnungseffekte explizit berücksichtigt. Im Gegensatz zur Bevölkerungsprognose des Bundes, welche auf einem Top-Down-Ansatz beruht, basiert die Prognose dieser kantonalen Studie auf einem Bottom-Up-Ansatz, das heisst die Wohnbevölkerung des Kantons Graubünden ergibt sich aus der Zusammenlagerung der erwarteten Bevölkerung auf Stufe der Gemeinden.

Zukunftsprognosen sind zwingend mit Unsicherheiten verbunden. Niemand kann die Zukunft vorhersehen und viele zukünftige Einflüsse können nicht vorweggenommen und somit auch nicht ins Prognosemodell aufgenommen werden. Grössere Unsicherheiten bestehen vor allem bei Prognosen, die auf kleinen Ausgangswerten (geringe Einwohnerzahl) respektive kleinen räumlichen Einheiten basieren. Aus diesem Grund ist es zweckmässig, mehrere Szenarien zu formulieren, um die erwartete Bevölkerungsentwicklung in einer bestimmten Bandbreite aufzuzeigen. Für die Bevölkerungsperspektive Graubünden 2030 wurden drei Szenarien gerechnet: Ein unteres, mittleres und oberes Szenario. Das mittlere Szenario entspricht am ehesten der erwarteten Entwicklung, die nach heutigem Kenntnisstand als am plausibelsten erachtet wird. Bei der Erstellung der Szenarien galt es verschiedenste Einflussfaktoren zu berücksichtigen wie Geburtenrate, Sterblichkeit, Zu- und Abwanderung, Einbürgerungsquote, Flächenbedarf pro Person, Personenfreizügigkeit mit der EU und die Standortattraktivität.

Das mittlere und wahrscheinlichste Szenario der Bevölkerungsprognose geht davon aus, dass die heutige Bevölkerung im Kanton Graubünden von 187'803 (2005) bis ins Jahr 2027 auf rund 191'100 Einwohner anwächst. Danach wird sie leicht rückläufig sein und 2030 eine Grösse von rund 191'000 erreichen, was einer Zunahme von 1,7 Prozent entspricht. Beim Eintreffen des oberen Szenarios würde die Bündner Bevölkerung auf 200'900 (+ 7,0%) ansteigen, wogegen sie beim unteren Szenario auf rund 179'800 Einwohner (-4,3%) fallen würde. Vor allem in den entlegenen Talschaften ist der Trend, auch mit Bezug auf das mittlere Szenario, stark negativ.

Die in Zusammenarbeit verschiedener Amtsstellen (Amt für Raumentwicklung, Amt für Gemeinden, Amt für Natur und Umwelt, Amt für Wirtschaft und Tourismus und Gesundheitsamt) erstellte Bevölkerungsperspektive 2030 soll als Grundlage für die künftigen kantonalen Planungstätigkeiten dienen. Sie kann auf der Homepage des Amtes für Raumentwicklung unter www.are.gr.ch abgerufen werden.

Gremium: Amt für Raumentwicklung

Quelle: dt Amt für Raumentwicklung

Data: 11.07.2007

Perspectivas da la populaziun dal Grischun per l'onn 2030

La populaziun dal chantun Grischun resta quasi stabila ils proxims dus decennis. Fin l'onn 2030 crescha ella mo levamain sin 191'000 abitantas ed abitants, quai che correspunda ad in augment da stgars 2 pertschient. Quai resorta d'in rapport che Wüest & partenaris han fatg per incumbensa dal chantun Grischun.

Il model da prognosa che Wüest & partenaris han duvrà è concepì spezialmain per las relaziuns specificas dal chantun Grischun. Uschia è vegnida resguardada explicitamain la dinamica da svilup ch'è differenta en las singulas vischnancas ed ils effects turistics e da segundas abitaziuns èn er vegnids integrads. Cuntrari a la prognosa da populaziun da la confederaziun che lavura cun la metoda "top-down", sa basa la prognosa da quest studi sin la metoda "bottom-up". Quai vul dir che la populaziun dal chantun Grischun resulta da la resumaziun da la populaziun, cun la quala i vegn fatg quint en las vischnancas.

Prognosas per il futur cuntegnan adina tschertas malsegirezzas. Nagin na po prevair il futur e bleras influenzas futuras na pon betg vegnir anticipadas e pervia da quai er betg vegnir resguardadas en il model da prognosa. Malsegirezzas pli grondas datti en spezial en connex cun prognosas che sa basan sin pitschnas valurs da partenza (dumber minim d'abitantas e d'abitants) respectivamain sin pitschnas unitads territorialas. Pervia da quai èsi raschunaivel da formular plirs scenaris per mussar - en ina tscherta dimensiun - il svilup da la populaziun che po vegnir spetgà. Per las perspectivas da la populaziun dal Grischun per l'onn 2030 èn vegnids calculads trais scenaris: in scenari bass, in scenari mesaun ed in scenari aut. Il scenari mesaun correspunda il pli fitg al svilup cun il qual i po vegnir fatg quint e che vegn resguardà - or dal puntg da vista actual - sco il pli plausibel. Tar la calculaziun dals scenaris valevi da resguardar ils facturs d'influenza ils pli differents sco il dumber da naschientschas, sco la mortalitad, sco l'immigraziun e l'emigraziun, sco la quota da natiralisaziun, sco il basegn da surfatscha per persuna, sco la libra circulaziun da persunas cun la UE e sco l'attractivitad dal Grischun sco lieu d'abitar e sco spazi da viver.

Il scenari mesaun - e pli probabel - da la prognosa da populaziun fa quint che la populaziun actuala dal chantun Grischun s'augmenta da 187'803 abitantas ed abitants (2005) a circa 191'100 abitantas ed abitants fin l'onn 2027. Alura vegn ella a sa reducir minimalmain ed a cuntanscher l'onn 2030 ina grondezza da circa 191'000 abitantas ed abitants, quai che correspunda ad in augment da 1,7 pertschient. Sch'il scenari aut daventass realitad, s'augmentass la populaziun dal Grischun a 200'900 abitantas ed abitants (+7,0%), perencunter en cas dal scenari bass sa reduciss ella a circa 179'800 abitantas ed abitants (-4,3%). En spezial en las valladas lontanas è il trend fitg negativ, e quai er tar il scenari mesaun.

Las perspectivas da la populaziun dal Grischun per l'onn 2030 ch'èn vegnidas elavuradas en collavuraziun cun differents uffizis (uffizi per il svilup dal territori, uffizi da vischnancas, uffizi per economia e turissem ed uffizi da sanadad) duai servir sco basa per las activitads da planisaziun futuras dal chantun. Ellas pon vegnir chargiadas giu da la pagina d'internet da l'uffizi per il svilup dal territori sut www.are.gr.ch.

Gremi: uffizi per il svilup dal territori

Funtauna: rg uffizi per il svilup dal territori

Data: 11.07.2007